Poésies de Marie de France (Roquefort)/Fable XLII
# Poésies de Marie de France (Roquefort)/Fable XLII

### FABLE XLII.

D’un Vénéour vus dis-geo ci Ki un Leus aveit acoilli. Parmi un cams s’en fu li Leus Où uns Berchier séoit tus seus, Par sa franchise li requist K’il li muçast è si déist Au Vénéeur qui le siéveit

K’au bois s’en ert alez tut dreit. Li Paistres dist que si fera, Desouz la faude le muça.10 Li Venèrres veneit criant D’ores en autres demendant Se cil aveit li Leu véu ; Cil li respunt ne sot où fu, Od sa main, li vet ensaignant Q’aillurs le doie aler querant. Dementres qu’il li ensegneit En vers li Louz tuz-jurs gardeit, N’en pooit ses ex remuer Mès ne purqant l’en fist aler.20 Qant il le vit bien eslungié Si dist au Loz qu’il ot mucié

Ne me seiz-tu ore bun gré Que jeo t’ai si bien délivré. Li Leuz respundit cointement, Ta langue et tes mains voirement Doi-jeo, fet-il, bun grei saveir Mais une rien te di pur veir S’il aleit à ma volenté Ti œil sereient jà crevé30 Ta laingue et tes meins me garirent, Ti ueil à po ne me traïrent.

Ensi sunt-il aucune gent Qui as autres mustrent semblant D’eaus covrir è d’eaus tenir chier Qui les traïssent par derrier.

* ↑ Phædrus, append. Burm., f. xxiii. Romul. Nil., lib. IV, fab. xxxviii, Lupus, Pastor et Venator. Anon. Nil., fab. x.
* ↑ Chasseur, venator.
* ↑ Champ, campus,
* ↑ Seul, solus,
* ↑ Du verbe mucer, cacher, celer, amicire.
* ↑ Le berger lui promit ces choses, et le cacha dans l’étable aux brebis.
* ↑ Celui-ci lui répondit qu’il ne savoit où il étoit, et avec sa main lui enseigna qu’il devoit le chercher ailleurs.
* ↑ Pendant le temps, tandis que, intereà.
* ↑ Il regardoit sans cesse du côté du loup.
* ↑ Ex, yeux, oculi.
* ↑ Quand il vit le chasseur bien éloigné.
* ↑ Sagement.
* ↑ Mais je puis te répondre que si j’étois maître d’une chose, c’est que tes yeux seroient déjà crevés.
* ↑ Garantirent.
* ↑ Q’au boisenet alé estoit.
* ↑ De ce que t’ai ensi délivré.
* ↑ Ti oyl por pou me descouvrirent.
